Diari Oficial de la Generalitat Valenciana


Sumari del DOGV 6015, del 18-05-2009 (2009/4605)

Judici ordinari 130/2008. Notificació de la sentència a Juan Manuel Ventura Peña.
---------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4605


Data del document
:   14-04-2009

Organisme emissor
:   Jutjat de Primera Instància Número 4 de Carlet

Tipus de document
:   Edicte

Descriptors 

:   * sistema judicial

Judici ordinari 130/2008. Notificació de la sentència a Juan Manuel Ventura Peña. [2009/4605]  
Judici: judici ordinari 000130/2008  
Part demandant: Caixa d'Estalvis de València, Castelló i Alacant  
Part demandada: Juan Manuel Ventura Pena  
En el judici a què es fa referència s'ha dictat la resolució el text de la qual, literalment, diu així:  
«Sentència número 000026/2008  
Carlet, 22 de setembre de 2008  
Jutgessa: Mercedes Real Ramos  
Demandant: Caixa d'Estalvis de València, Castelló i Alacant, Bancaixa  
Procurador: Ignacio Zaballos Tormo  
Lletrat: Enrique Vallbona Sánchez de León  
Demandat: Juan Manuel Ventura Peña, rebel  
Objecte del judici: reclamació de quantitat  
Fets  
1. El 21 de febrer de 2008, Ignacio Zaballos Tormo, procurador de la Caixa d'Estalvis de València, Castelló i Alacant, Bancaixa, va formular demanda de judici ordinari contra Juan Manuel Ventura Peña, en què exercita l'acció de responsabilitat contractual a causa de l'impagament de la quantitat de 21.855,12 euros més els interessos pactats a raó de 13,50% i les costes, procedent del préstec formalitzat entre les parts el 3 de maig de 2007, número 3826 0722165806, en els termes que consten en el document número 1 de la demanda.  
La part demandant acompanyava la seua demanda, com a document número 1, la pòlissa del préstec amb emissió de pagaré incomplet subscrit per les parts; com a document número 2, acta sobre document fefaent de liquidació acreditativa de la quantitat exigible; com a document número 3, notificació del venciment anticipat de la pòlissa.  
2. La demanda es va admetre a tràmit, mitjançant la interlocutòria de 13 de març de 2008, i esta es va traslladar a la demandada i se la va citar a termini per a contestar dins del termini de 20 dies hàbils amb l'advertència de declarar-la en situació de rebel·lia processal.  
Amb data 12 de juny de 2008, es va dictar la provisió per la qual es declarava Juan Manuel Ventura Peña en situació de rebel·lia processal, pel fet de no haver comparegut dins del termini legal, i es van convocar les parts a l'audiència prèvia al judici per al dia 22 de setembre de 2008, que es va celebrar.  
3. A esta audiència únicament va comparéixer la part actora la qual es va ratificar en la seua demanda i va sol·licitar que es dictara sentència, d'acord amb l'article 429.8 de la Llei d'Enjudiciament Civil, el qual estableix que quan l'única prova admesa siga la de documents i estos ja s'hagueren aportat al procés sense resultar impugnats, el tribunal procedirà a dictar sentència, sense celebració prèvia del judici, dins dels 20 dies següents a aquell en què acabe l'audiència.  
4. Fets provats.  
Queda acreditat que Juan Manuel Ventura Peña deu a Bancaixa la quantitat de 21.855,12 euros més els interessos pactats a raó de 13,50%, que procedeix del préstec formalitzat entre les parts el 3 de maig de 2007, número 3826 8506974776, 4.296 euros en concepte de quotes i interessos del préstec formalitzat entre les parts, en els termes que consten en el document número 1 de la demanda.  
Fonaments de dret  
1. En el present litigi, la part actora exercita acció de reclamació de quantitat contra Juan Manuel Ventura Peña al·legant com a negoci subjacent d'esta reclamació un contracte de préstec que van firmar les parts en data 3 de maig de 2007 i que consta en les actuacions com a document número 1.  
L'actora al·lega que el capital prestat tenia una durada des del dia de la seua formalització fins al 3 de maig de 2014, que el capital prestat, per un import de 22.258,97 euros, es tornaria mitjançant el pagament de quotes mensuals constants, amb venciment els dies 3 de cada mes, a raó de 342,95 euros de quotes. Que com a conseqüència de la falta de pagament de les quotes del préstec, a partir del 3 de novembre de 2007, l'actora va procedir a la resolució contractual i tancament del compte de préstec obert al deutor, que presentava a data 2 de febrer de 2008 un saldo deutor de 21.855,12 euros, conforme acredita l'acta notarial de 6 de febrer de 2008 (document número 2).  
Per la seua banda, la demandada no ha comparegut en actuacions i ha sigut declarada en situació processal de rebel·lia, situació que a l'empara de l'article 496 no suposa ni reconeixement de fets ni assentiment. L'actor, però, haurà de provar els fets en què es fonamenten les seues pretensions a l'empara de l'establit en l'article 217 de la Llei d'Enjudiciament Civil.  
2. En el present cas hem de resoldre el fet controvertit atenent a la prova documental aportada per l'actora que, de conformitat amb l'establit en l'article 429.8 de la Llei d'Enjudiciament Civil, no ha sigut impugnada per la part demandada, per això és suficient per a la determinació dels fets provats.  
L'afirmació anterior l'avala la pròpia conducta de la demandada, la qual no ha al·legat cap fet impeditiu, excloent o justificatiu que puga desvirtuar la legítima pretensió de la part actora.  
De la prova documental que consta en actuacions, en concret del contracte de préstec subscrit entre les parts aportat per l'actora, document no impugnat i per això amb la força probatòria establida en l'article 326 en relació amb el 319 de la Llei d'Enjudiciament Civil, es dedueix que efectivament tal com indica l'actora es va subscriure en els seu dia entre les parts un contracte de préstec en els termes indicats per l'actora.  
L'article 1091 del Codi Civil disposa que les obligacions que naixen dels contractes tenen força de llei entre les parts contractants i que cal complir-los segons disposen. En el present cas, atés que s'ha subscrit un contracte de préstec, la demandada estava obligada a la devolució de la quantitat prestada amb els interessos en els termes convinguts, tot això d'acord amb el que disposa l'article 312 del Codi de Comerç, per la qual cosa atés que no ha acreditat la demandada cap pagament en els termes que ha esmentat l'actora, prova que li haguera resultat fàcil, article 217.6 de la Llei d'Enjudiciament Civil, caldrà estimar les pretensions de l'actora, i declarar així mateix el venciment anticipat del préstec a l'empara de l'estipulació setena i l'incompliment del contracte per part de la demandada. D'acord amb els documents de liquidació aportats per l'actora caldrà condemnar la demandada a pagar la suma de 21.855,12 euros més els interessos moratoris pactats, a raó del 13,50%.  
3. En matèria de costes, de conformitat amb l'article 394 de la Llei d'Enjudiciament Civil, pel fet de tractar-se d'una estimació substancial de la demanda s'hauran d'imposar les costes a la demandada.  
Vists els preceptes legals anteriors i altres aplicables de manera general i pertinent.  
Dispositiva  
Que estime substancialment la demanda presentada per Ignacio Zaballos Tormo, procurador de la Caixa d'Estalvis de València, Castelló i Alacant, Bancaixa, i condemne Juan Manuel Ventura Peña a pagar a l'actora la suma de 21.855,12 euros, més els interessos moratoris pactats, a raó del 13,50%.  
Impose les costes a la demandada.  
Notifiqueu a les parts esta resolució contra la qual s'hi pot interposar un recurs d'apel·lació en el termini de cinc dies».  
Atés el desconeixement de l'actual domicili o residència de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat, i del Jutjat de Pau de Silla, per a portar a efecte la diligència de notificació.  
Carlet, 14 d'abril de 2009.- La secretària judicial: Amparo Díez Vilar.